ગુરુકુળના રહેવાસી અને 58 વર્ષીય રિટાયર્ડ કર્મચારી પ્રકાશ ઓઝાએ નેશનલ ઇન્સ્યોરન્સ કંપની લિમિટેડ પાસેથી 3 લાખ રૂપિયાની હેલ્થ પોલિસી લીધી હતી. પોલિસીનો સમયગાળો 6 ડિસેમ્બર 2013થી 5 ડિસેમ્બર 2014 સુધીનો હતો. દરમિયાન 21 જુલાઇ 2014ના રોજ તેમને પેટનો દુખાવો ઉપડ્યો હતો. ડૉક્ટરની સલહ મુજબ તેઓ 22 જુલાઇથી 26 જુલાઇ સુધી સ્ટર્લિંગ હોસ્પિટલમાં દાખલ થઇ ગયા હતા. તેમની કિડનીમાં 11 એમએમની પથરી હતી. ઇન્સ્યોરન્સ કંપનીમાં દાવો કર્યો ત્યારે પથરીના કારણે પેટનો દુખાવો થતો હોવાનું જણાવી કંપનીએ દાવો ફગાવી દીધો હતો. કારણ જણાવ્યું હતું કે પોલિસીમાં પથરીને કવર કરવામાં નથી આવતી.